Diari Oficial de la Generalitat Valenciana


Sumari del DOGV 8624, del 30-08-2019 (2019/8316)

Convocatòria per a la selecció d'empreses per al desenvolupament del Programa de coaching digital per a la transformació del comerç i l'artesania cofinançat en un 50% pel Fons Europeu de Desenvolupament Regional (FEDER) de la Unió Europea i 50% per la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8624

Data del DOGV
:   30-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8316


Data del document
:   31-07-2019

Organisme emissor
:   Cambra Oficial de Comerç, Indústria, Serveis i Navegació de València

Tipus de document
:   Anunci

Descriptors 

:   * ajuda pública

Convocatòria per a la selecció d'empreses per al desenvolupament del Programa de coaching digital per a la transformació del comerç i l'artesania cofinançat en un 50% pel Fons Europeu de Desenvolupament Regional (FEDER) de la Unió Europea i 50% per la Generalitat Valenciana. [2019/8316]  
La Cambra Oficial de Comerç, Indústria, Serveis i Navegació de València informa de la convocatòria pública de selecció d'empreses per al desenvolupament del Programa de coaching digital per a la transformació del comerç i l'artesania cofinançat en un 50% pel Fons Europeu de Desenvolupament Regional (FEDER) de la Unió Europea i 50% per la Generalitat Valenciana.  
  
Primer. Destinataris  
Pimes, micropimes i persones inscrites en el Règim Especial de Treballadors Autònoms, de la demarcació territorial de la Cambra de Comerç de València que es troben donades d'alta en el cens de l'IAE i que pertanguen als sectors del comerç o artesania.  
- Comerç detallista: empreses donades d'alta en el cens del CNAE-2009 Grup 47 o que estiguen donades d'alta en l'IAE en els epígrafs 64, 65 o 66, de la secció primera de l'annex I del Reial decret legislatiu 1175/1990, de 28 de setembre, pel qual s'aproven les tarifes i la instrucció de l'Impost sobre Activitats Econòmiques (s'exclouen les farmàcies).  
- Empreses artesanes: de qualsevol sector d'activitat, però hauran de comptar amb el Document de Qualificació Artesana (DQA) en vigor emés per la Generalitat Valenciana i estar inscrites en el directori d'indústries artesanes del Centre d'Artesania de la Comunitat Valenciana.  
  
Segon. Objecte  
L'objecte de la convocatòria és promoure la participació de les pimes i autònoms del comerç i artesania de la demarcació cameral de la Cambra de Comerç de València en l'actuació del programa de coaching digital. Aquesta actuació té com a objectiu principal impulsar la incorporació sistemàtica de les TIC a l'activitat habitual de les pimes, com a ferramentes competitives claus en la seua estratègia, així com maximitzar les oportunitats que ofereixen per a millorar la seua productivitat i competitivitat.  
  
Tercer. Convocatòria  
El text complet d'aquesta convocatòria està a disposició de les empreses en la seu de la Cambra de Comerç de València. A més, pot consultar-se a través de la web www.camaravalencia.com  
En aquesta adreça podrà descarregar-se, junt amb la convocatòria, la sol·licitud de participació.  
  
Quart. Quantia  
El pressupost màxim d'execució del Programa en el marc d'aquesta convocatòria és de 57.400,00 €, que s'emmarquen en el Programa Operatiu Pluriregional d'Espanya FEDER 2014-2020.  
El cost màxim per empresa per a la realització dels serveis de Coaching Digital serà de 1.200 €. Aquest import serà finançat en el marc del Programa de coaching digital amb càrrec al fons FEDER de la Unió Europea i la Generalitat Valenciana, per la qual cosa aquest servei serà gratuït per a les empreses participants.  
  
Cinqué. Termini de presentació de sol·licituds  
El termini per a la presentació de sol·licituds s'obri una vegada transcorreguts 10 dies hàbils des de l'endemà de la publicació de la convocatòria i finalitza el dia 15 de novembre de 2019 a les 14.00 hores (o fins a esgotar pressupost).  
  
València, 31 de juliol de 2019.- El president de la Cambra Oficial de Comerç, Indústria, Serveis i Navegació de València: José Vicente Morata Estragués.